दोलखा, २९ असोज २०७५ । नेपाल कम्युनिष्ट पार्टी (नेकपा) का अध्यक्ष पुष्पकमल दाहाल ‘प्रचण्ड’ का छोरा प्रकाश दाहालको स्मृतिमा दोलखामा सर्वाधिक राशिको ‘प्रथम प्रकाश स्मृति कप’ राष्ट्रिय फुटबल प्रतियोगिता आगामी मङ्सिरमा हुने भएको छ ।
पुनः सङ्गठित नयाँ सामाजिक शैक्षिक अभियान (रिनेजम नेपाल) को आयोजना र दोलखा जिल्ला फुटबल सङ्घको सह–आयोजनामा आगामी मङ्सिर १ देखि ७ गतेसम्म सदरमुकाम चरिकोटमा प्रतियोगिता हुने भएको हो । सदरमुकाम चरिकोटमा आइतवार पत्रकार सम्मेलनगरी प्रथम प्रकाश स्मृति कप फुटबल प्रतियोगिताका बारेमा जानकारी दिइएको हो ।
चरिकोटस्थित टुँडिखेल मैदानमा हुने प्रतियोगितामा देशभरबाट १२ उत्कृष्ट टोली सहभागी हुने र सहभागीलाई खाना र बस्न समेतको व्यवस्था हुने आयोजक संस्थाका कार्यक्रम संयोजक मीनकुमार शिवाकोटीले जानकारी दिनुभयो । उहाँका अनुसार प्रतियोगितामा प्रथम हुने टोलीले रु २ लाख ५० हजार, द्धितीय हुनेले रु १ लाख २५ हजार र तृतीय हुने दुईवटा टोलीले रु ३०/३० हजार नगद तथा शिल्ड, पदक र प्रमाणपत्र पाउने छन् ।
प्रतियोगितामा उत्कृष्ट हुने किपर, डिफेन्डर, स्टाइकर, हाइस्कोर, म्याद अफ दि टुर्नामेन्टले रु १० हजारसहित शिल्ड, मेडल र प्रमाणपत्र पाउने छन् ।
राष्ट्रियस्तरमा प्रकाश स्मृति कप फुटबल प्रतियोगिताको मुख्य आयोजक रिनेजम नेपाल रहेपनि प्रतियोगिताको व्यवस्थापनको सम्पूर्ण जिम्मेवारी सह–आयोजक दोलखा जिल्ला फुटबल सङ्घ रहेको छ ।
सङ्घका जिल्ला अध्यक्ष गोविन्द श्रेष्ठले टुँडिखेल मैदानको मर्मतसम्भार तथा तार जाली लगाउने काम दशैँ लगत्तै शुरु हुने बताउनुभयो । प्रकाशको २०७४ मङ्सिर ३ गते ३६ वर्षको उमेरमा हृदयघातबाट निधन भएको थियो । तत्कालीन एकीकृत नेकपा माओवादीका नेतासमेत रहेका प्रकाशको स्मृतिमा पहिलोपटक दोलखामा प्रतियोगिताको आयोजना गर्न लागिएको हो ।
काठमाडौं । पूर्वमहापञ्च पशुपतिशमशेर जबरा पटक पटक जलस्रोत मन्त्री भए । उनी काठमाडौंमा बस्ने श्री ३ का नाति पनि हुन् जसले राजनीतिक क्षेत्रका रुपमा सिन्धुपाल्चोकलाई चुने । उनले पञ्चायतका आखिरी दिनमा नै भनेका थिए– मेलम्चीको पानी काठमाडौंमा ल्याउन सकिन्छ । पञ्चायतको पतन भयो, बहुदल आयो, पञ्चहरु प्रजातान्त्रिक पार्टी खोलेर काँचुली फेरेर राजनीतिक मैदानमा उत्रिए ।
त्यसपछि जाइका लगायतका सस्थाले मेलम्चीको पानीको अध्ययन थालेका हुन् । यतिमात्र होइन, बहुदलको सुरुकै दिनमा कांग्रेसले मेलम्चीको पानी ल्याएर काठमाडौंलाई दिनको तीनपल्ट धोइदिने हावादारी गफ गरेर पनि भोट बटुले । तर, मेलम्चीको पानी ल्याउने सक्रियता कांग्रेसले गरेनन् । सन २००८ मै मेलम्ची ल्याइसक्ने योजना बन्यो तर मेलम्चीको व्यापक बजेट र आयोजनालाई नेताहरुले कार्यकर्ता भर्तिकेन्द्र बनाए, योजनाको बजेटबाट विदेश घुमे, योजनाका करोडौं पर्ने गाडीहरु नेताहरुले कब्जा गरे ।
सन १९९८ को ४ सय ६४ मिलियनको यो आयोजनामा एडीवीले ऋण सहयोग गरेको हो । मेलम्चीको पानी सुरुङमार्गबाट सुन्दरीजलमा १७० एमएलडी पानी खसालेर राजधानीलाई पर्याप्त पानीमय बनाउने यो योजना सन २०१८ मा पनि आउन मुस्किल मुस्किल परिरहेको छ । बल्ल सुरुङ खनिसकिएकोले आउने असोज मसान्तसम्ममा मेलम्चीको पानी सुन्दरीजलमा झार्ने काम हुन्छ भनिएको छ ।
पञ्चले उहिल्यै भनेको र योजना बनाएको मेलम्ची आयोजना राजनीतिक उतारचढाव र भ्रष्टाचारको खेतीका कारणले ६ वर्षमा आउनुपर्ने मेलम्ची २० वर्षमा बल्ल आउनसक्ने स्थितिमा पुगेको छ । तर यसको लागत ३ दोब्बरले बढेको छ र यो ऋणको भारको पाइ पाई जनतामाथि कर लादेर उठाइने छ ।
यति हुँदा पनि जनता बोल्दैनन्, पूर्वपञ्चहरु अलि बोल्नसक्ने थिए, तिनीहरु चुनाव हारेर सन्निपात लागेको बिरामीजस्तो बनेका छन् । आपसी कलह र मारामार गरेर चुनाव लडेका पूर्वपञ्चहरुको ३ पार्टी यतिखेर तीन चित परेका छन् । हुन त कांग्रेस पनि हरुवा नै हो । तथापि बैकल्पिक शक्तिका रुपमा उदाउन सक्ने पूर्वपञ्चहरुलाई यसपटक एमाले माओवादी गठबन्धनले सखापै पारिदिएको छ । अझै यिनीहरु एकताको पक्षमा उभिन सकेका छैनन् ।
हिन्दुराष्ट्र र राजतन्त्रमा उभिन नसक्दा, मत बाझाबाझ गर्दा पूर्वपञ्च सिद्धिएका हुन् भने कांग्रेसले पनि यही मुद्दा अर्थात वीपीवादलाई अंगिकार गरेको भए यस्तो दयनीय हालत हुनेथिएन ।
अव एमाले र माओवादी केन्द्र मिलेर अघि बढे भने अर्को कतिवटा आवधिक चुनावमा पूर्वपञ्च अथवा कांग्रेसले चियान पनि पर्नेछैन । नेपाल कुनै बेला ३५ वर्ष लामो कम्युनिष्ट शासनजस्तो बन्न बेर छैन भन्छन् विश्लेषकहरु ।
मुख्यमन्त्रीका दावेदार छन् अष्टलक्ष्मी शाक्य र राजेन्द्र पाण्डे । यो ३ नम्बर प्रदेश अर्थात राजधानी क्षेत्रको हो । यी दुईवीच आआफ्ना दावी रहेपछि न्यायाधीश बनेका पार्टी अध्यक्ष केपी ओलीलाई निकै अप्ठेरो परेको छ । पार्टीभित्रको सन्तुलन मिलाउन माधव खेमाका राजेन्द्र पाण्डेलाई अवसर दिने कि एक महिला जो सात प्रदेशमध्ये मुख्य मन्त्री बन्ने दावेदार छिन्, मातृसमूहलाई अवसर दिने ?
केपी ओली माखेसांग्लोमा फसेका छन् । उनले चुनाव गराएर निर्णय गराउने कि पार्टी अध्यक्षको नाताले रुलिङ गरेर निर्णय दिने, दोधारमा छन् ।
हुनेत मुख्यमन्त्रीको दावेदारमा केशव स्थापित, रामेश्वर फुयाँल, पशुपत िचौलागाईहरु पनि देखिएका छन् । मुख्य प्रतिस्पर्धी यिनै दुई हुन् र सर्वसम्मति होस् भन्ने अष्टलक्ष्मीको माँग रहेको छ । राजेन्द्र पाण्डे चुनाव गराऔं भन्दैछन् ।
अव चुनाव गरौं भनेर राजेन्द्र पाण्डे कस्सिएका छन्, ललिङ सुरु गरेका छन् , उनले माधव खेमा त्यागेर ओली खेमामा आउने वचनसमेत दिएका भनिदैछ । यी दुबै एकार्काप्रति आरोप प्रत्यारोपमा पनि उत्रिएका छन् । माघ २४ मा राष्ट्रिय सभाको चुनाव काठमाडौंमा हुनेछ । २६ या २७ गते सभामुख र दलको नेता छानिने छन् । चुनाव नै भयो भने के हुन्छ भन्न सकिन्न । पाण्डेले आफ्नो पक्षमा ५८ मा ३८ मत छ भनेर दावी गरिरहेका छन्, यो मत २८ मा पनि झर्न बेर लाग्दैन भनिदैछ । अष्टलक्ष्मीको आरोप छ– दलको नेताका लागि अराजकता सिर्जना भएको छ, यो राम्रो होइन । यसले नराम्रो चलखेल सुरु हुने देखेको छु । आफूले प्रदेश संयोजक भएर यस क्षेत्रमा दिनरात काम गरेको र निर्वाचनमा समेत राम्रो परिणाम आएको भन्दै उनले नेताहरूलाई यसको मूल्यांकन गर्न आग्रह गरिन् ।